Source: https://beta.e-justice.europa.eu/13/HR/national_case_law?BULGARIA&clang=fi
Timestamp: 2019-10-22 23:11:16+00:00
Document Index: 22549433

Matched Legal Cases: ['Tuomioistuin ', 'tuomioistuin ', 'tuomioistuin\n', 'tuomioistuin ', '§ 1', 'tuomioistuin ']

Tässä osiossa esitellään Bulgarian oikeuskäytäntöä ja oikeustapaustietokantoja linkkeineen. Korkein hallinto-oikeus valvoo yleisesti lakien säätämisen oikeellisuutta ja kohtuullisuutta hallinto-oikeuden alalla. Korkein hallinto-oikeus käsittelee valitukset ministerineuvoston, pääministerin, varapääministerien, ministerien, suoraan ministerineuvoston alaisuudessa toimivien toimielinten johtajien sekä ylimmän tuomioistuinneuvoston, Bulgarian keskuspankin ja piirijohtajien toimista ja muista laissa määritellyistä toimista. Tuomioistuin tekee päätökset siirrettyä toimivaltaa käyttäen hyväksyttyjen säädösten lainmukaisuutta koskevissa riita-asioissa. Kassaatiotuomioistuimena se tutkii hallintoasioissa annetut tuomioistuinten päätökset ja käsittelee hallintoasioissa annettuja tuomioistuinten päätöksiä koskevat muutoksenhakupyynnöt. Korkein kassaatiotuomioistuin on ylin oikeusaste rikosasioissa sekä kauppa- ja siviilioikeutta koskevissa asioissa. Se on toimivaltainen koko Bulgarian tasavallan alueella. Lainkäyttöelimiä ovat korkein kassaatiotuomioistuin, korkein hallinto-oikeus, muutoksenhakutuomioistuimet, piirituomioistuimet, sotilastuomioistuimet ja aluetuomioistuimet. Tuomiot ja päätökset arkistoidaan kyseisten tuomioistuinten tietokantoihin sekä paperilla että sähköisessä muodossa.
Korkeimmalla hallinto-oikeudella on ollut internet-sivusto vuoden 2002 alusta lähtien. Sivusto perustettiin, jotta yksityis- ja oikeushenkilöt sekä hallintoelimet voisivat helposti tutustua tuomioistuimen toimintaa koskeviin tietoihin.
Oikeuskäytäntö on saatavilla tuomioistuimen internet-sivuilla. Tietokantaan pääsy edellyttää tavanomaista maksutonta rekisteröitymistä (käyttäjätunnus ja salasana).
Korkeimmalla kassaatiotuomioistuimella on internet-sivusto, jolta on suora pääsy sen tietokantaan.
Päätösten esittäminen / Otsikointi
Internetissä olevissa korkeimman hallinto-oikeuden päätöksissä ei ole otsikkoa eikä johdantoa. Päätöksestä esitetään numero, antamispäivä ja sen asian numero, jota se koskee, esimerkiksi:
Tuomiot annetaan paperiversioina ja julkaistaan Bulgarian tasavallan korkeimman kassaatiotuomioistuimen tiedotteessa, vuosikirjassa ja internet-sivustolla.
Hakuvaihtoehdot ovat seuraavat: tuomioistuintiedot ja asianosaisten nimet; korkeimman kassaatiotuomioistuimen rekisteröimä asianumero; korkeimman kassaatiotuomioistuimen jaostossa annettu asianumero.
Täydelliset versiot 1. lokakuuta 2008 jälkeen annetuista tuomioista (joista on poistettu henkilötiedot) saa 'hakutulokset'-sivun alalaidassa olevaa linkkiä napsauttamalla.
Bulgarian korkeimman kassaatiotuomioistuimen uutis- ja lehdistötiedotteet julkaistaan säännöllisesti tuomioistuimen internet-sivuston osiossa "lehdistöpalvelu". Yleisesti kiinnostavissa asioissa annetut tuomiot julkaistaan tässä osiossa ja myös korkeimman kassaatiotuomioistuimen tietokannassa.
Oikeuskäytäntö on saatavilla korkeimman hallinto-oikeuden internet-sivustolla HTML-muodossa.
Oikeuskäytäntö on saatavilla korkeimman kassaatiotuomioistuimen internet-sivustolla PDF-muodossa.
Kyseiset tuomioistuimet
Jatkokäsittelyt
Ylimmät tuomioistuimet – korkein hallinto-oikeus ja korkein kassaatiotuomioistuin
Onko saatavilla tiedot
valituksista?
asian vireilläolosta?
valituksen lopputuloksesta?
päätöksen peruuttamattomuudesta?
muista käsittelyistä
toisessa kansallisessa tuomioistuimessa (perustuslakituomioistuin tms.)?
Euroopan yhteisöjen tuomioistuimessa?
Kansallisella tasolla
Tuomioistuinten tasolla
Onko sitovia sääntöjä oikeuskäytännön julkaisemisesta?
Kyllä – oikeuslaitosta koskevan lain 64 § 1 momentti
Ylimmät tuomioistuimet
Julkaistaanko oikeuskäytäntö kokonaisuudessaan vai osittain?
Korkein hallinto-oikeus ja korkein kassaatiotuomioistuin – koko oikeuskäytäntö
Koko oikeuskäytäntö / vain osa siitä